“กรมเชื้อเพลิงฯ” ไฟเขียว SEAOIL ผลิตน้ำมันแหล่งปิโตรเลียม DD ในจ.สุพรรณบุรี
“กรมเชื้อเพลิงฯ” ไฟเขียว SEAOIL ผลิตน้ำมันแหล่งปิโตรเลียม DD ในจ.สุพรรณบุรี เดินหน้าผลิตน้ำมันจากที่ได้ขุดหลุมสำรวจไว้แล้วทั้งหมด 4 หลุม
“กรมเชื้อเพลิงฯ” ไฟเขียว SEAOIL ผลิตน้ำมันแหล่งปิโตรเลียม DD ในจ.สุพรรณบุรี เดินหน้าผลิตน้ำมันจากที่ได้ขุดหลุมสำรวจไว้แล้วทั้งหมด 4 หลุม
26 เม.ย. 2562

บริษัท ซีออยล์ จำกัด (มหาชน) หรือ SEAOIL เปิดเผยว่า บริษัทได้รับรายงานจากบริษัท แพนโอเรียนท์ เอ็นเนอร์ยี่ (สยาม) ลิมิเต็ด (POES) ซึ่งเป็นบริษัทร่วมค้าที่บริษัทถือหุ้นอยู่ 49.99% นั้นว่าได้รับการอนุมัติพื้นที่ผลิตปิโตรเลียม DD แปลงสำรวจบนบกหมายเลข L53/48 จำนวน 2.22 ตารางกิโลเมตร จากอธิบดีกรมเชื้อเพลิงธรรมชาติ โดยความเห็นชอบของคณะกรรมการปิโตรเลียม พื้นที่ดังกล่าวอยู่ในจังหวัดสุพรรณบุรี การอนุมัติในครั้งนี้ ทำให้แพนโอเรียนท์ฯ สามารถผลิตน้ำมันจากแหล่งปิโตรเลียม DD ที่ได้ขุดหลุมสำรวจไว้แล้วทั้งหมด 4 หลุม (DD1, DD2, DD3 และ DD4)
ทั้งนี้ ก่อนหน้าการอนุมัติในครั้งนี้ แพนโอเรียนท์ฯได้รับอนุญาตจากกรมเชื้อเพลิงฯให้ทำการทดลองการผลิตน้ำมันหลุม DD-1 และหลุม DD-2 เป็นการชั่วคราวเป็นเวลา 90 วัน ส่วนหลุม DD-3 และ หลุม DD-4 ยังไม่เคยมีการทดลองการผลิตเพื่อทดสอบมาก่อน แพนโอเรียนท์ฯแจ้งว่าจะสามารถรายงานความสามารถในการผลิตน้ำมันของทั้ง 4 หลุม ในช่วง 7-10 วัน นับจากการเริ่มผลิตในวันที่ 25 เมษายน 2562
 